REGULAMENT AQUAPARK VENUS

**Pentru siguranța dumneavoastră și a celorlalți turiști, vă rugăm să vă conformați acestor reguli și de asemenea să respectați instrucțiunile personalului. Prezentul regulament are rolul de a stabili premisele funcționării Aquapark-ului și a spațiilor adiacente, în condiții civilizate și conform normelor legale. Acceptul dumneavoastră de a fi oaspeți în Aquapark se consideră acceptul acestor reguli, regulamente și politici de management.**

* Intrarea clienților se face în ordinea sosirii lor. La atingerea capacității maxime de clienți, accesul este permis în număr egal cu al celor care părăsesc complexul.
* Toți clienții trebuie să respecte semnele de avertizare din incinta Aquapark-ului, să citească instrucțiunile de folosire a bazinelor, toboganelor, etc.
* Clienții trebuie să aibă în vedere riscul de accidentare datorat suprafețelor umede, de aceea vor avea o atenție mărită în zonele de piscină, tobogane și baie. Vă recomandăm să utilizați în permanență papuci antialunecare/antiderapanți.
* Accesul în piscină se face doar în costum de baie. Constituie costum de baie următoarele piese de îmbrăcăminte: costum de baie, slip special pentru baie/înot, pantalon scurt special pentru înot/baie. În cazul încălcării acestei reguli, personalul Aquapark-ului vă va solicita să părăsiți piscina.
* Vă recomandăm să nu intrați în Aquapark cu bijuterii, cu sume mari de bani deoarece nu ne asumăm responsabilitatea pentru pierderea lor.
* Administrația Aquapark-ului nu își asumă răspunderea pentru obiectele personale care au fost lăsate pe marginea bazinelor nesupravegheate, pe plajă, uitate în vestiare, la locul de joacă.
* Recuperarea obiectelor căzute în bazine nu este responsabilitatea administrației Aquaparkului. Nu se vor demonta canalele de scurgere sau orice altă structură pentru a căuta obiectele pierdute.
* Clienții își dau acordul de a fi prezenți în media pentru orice activitate de reclamă și promovare, fără posibilitatea emiterii de pretenții ulterioare.
* În cazul unor accidente sau probleme medicale, clienților li se acordă primul ajutor de către personalul calificat.
* Nu este permis accesul cu animale de companie.
* Bazinele trebuiesc părăsite cu 15 minute înainte de ora închiderii.

**ESTE INTERZIS:**

* accesul în bazin persoanelor purtătoare de boli transmisibile, cu plăgi deschise sau afecțiuni dermatologice de tipul dermatitelor sau dermatozelor. Personalul Aquapark-ului nu își asumă responsabilitatea pentru îmbolnăvirile cauzate de anumite afecțiuni ale altor vizitatori.
* intrarea clienților în bazine dacă nu au folosit dușurile. Persoanele care stau la soare trebuie să facă duș înainte de fiecare intrare în apă, în scopul de a clăti transpirația și loțiunile de protecție solară.
* folosirea săpunului sau a șamponului în bazine.
* blocarea scărilor de la bazine.
* comportamentul care pune în pericol securitatea și sănătatea propriei persoane sau a altor persoane. Un astfel de comportament sau limbaj abuziv sunt un motiv de evacuare din incinta Aquapark-ului.
* scuipatul, înghițirea apei, suflatul nasului în apă, urinatul în apă, precum și defecarea în bazine.
* joaca zgomotoasă, împinsul, stropitul, săritul în apă, utilizarea de blasfemii sau orice comportament necorespunzător care perturbă zona bazinelor sau periclitează clienții sau personalul Aquapark-ului.
* fumatul în alte zone decât cele desemnate.
* aruncarea filtrelor de țigări în recipient de plastic sau pe plajă.
* să se aducă sticle, recipiente sau alte obiecte de sticlă sau porțelan în zona piscinelor.
* intrarea persoanelor aflate sub influența băuturilor alcoolice sau a drogurilor.

Clienții găsiți vinovați de exploatarea defectuoasă a instalațiilor, toboganelor, utilajelor, bunurilor Aquapark-ului, cu bună știință sau din neglijență, cei care provoacă acte de vandalism sau sunt găsiți vinovați de furt, au obligația de a suporta integral valoarea pagubelor produse. Părinții sau însoțitorii sunt obligați să suporte orice pagubă produsă de copilul lor minor. În cazul în care clienții, intenționat sau din greșeală poluează cu orice substanță apa din bazine, întregul cost al operațiunilor de golire, dezinfectare și reumplere va fi suportat de către cei vinovați.

Când sunt situații motivate, clienții pot fi evacuați din Aquapark de către agenții de pază, iar dacă este nevoie, aceștia pot apela la organele de poliție.

În cazuri motivate temeinic (probleme tehnice sau de altă natură) directorul de unitate are dreptul să închidă integral sau parțial Aquapark-ul. Pentru aceasta societatea nu datorează despăgubiri clienților.

**REGULI SPECIALE PENTRU COPII**

* Este interzis accesul în Aquapark al copiilor minori neînsoțiți sau nesupravegheați de o persoană majoră.
* Părinții, tutorii și persoanele însoțitoare care au în grijă copii minori, răspund pentru respectarea regulilor de utilizare a piscinelor. Personalul Aquapark-ului nu își asumă nicio resposabilitate pentru accidente.
* Este interzisă intrarea în bazine a copiilor până la 3 ani fără scutec de înot curat, acoperit cu material impermeabil care să se potrivească perfect în jurul picioarelor și a taliei. Scutecul standard nu este permis.
* Este interzisă utilizarea bazinului olimpic de înot de către copiii sub 16 ani fără supravegherea însoțitorilor persoane adulte care știu să înoate
* Copiii minori pot utiliza toboganele doar prin asumarea răspunderii și supravegherea permanentă a părinților sau a însoțitorilor.

**Atenționări pe grupe de vârstă pentru baia termominerală:**

* *Copii 0-3 ani: baia termominerală nu este recomandată*
* *Copii 3-7 ani: durata băii termominerale este de 10 minute*
* *Copii 7-14 ani: durata băii termominerale este de 15 minute*
* *Adulți: durata de îmbăiere recomandată în bazinele cu apă termominerală este de maximum 20 minute urmată de o pauză de minim 10-15 minute.*

**REGULI DE UTILIZARE A TOBOGANELOR**

* Persoanele în stare de ebrietate sau/și sub influența drogurilor nu pot folosi toboganele.
* Accesul pe tobogan se face exclusiv pe scări.
* Copiii pot utiliza toboganele doar sub supravegherea permanentă a părinților sau a însoțitorilor.
* Coborârea pe tobogan se face la semnalul salvamarului.
* Este interzisă utilizarea toboganelor dacă suprafața corpului este unsă cu ulei.

**REGULI DE UTILIZARE A BAZINELOR PENTRU COPII**

* Accesul copiilor în bazin este permisă sub supravegherea permanentă a părintelui/ însoțitorului adult.
* Copiii până la 3 ani sunt obligați să poarte scutece de baie
* Jocul cu mingea este permis doar dacă nu îi deranjează pe ceilalți
* Nu este permisă utilizarea bazinului de către adulți, exceptând însoțitorii copiilor

**REGULI DE UTILIZARE A VESTIARELOR**

* Obiectele personale se pot depozita în vestiare, în baza unei chei atribuite. La plecare, vă rugăm să predați cheia de la vestiar
* Nu răspundem pentru lucrurile lăsate în vestiare
* Lucrurile găsite în dulapuri după închiderea programului vor fi plasate și păstrate la casierie.

**DISPUTE ȘI RECLAMAȚII**

Acordăm maximă importanță opiniei dumneavoastră. Pentru ca șederea dumneavoastră să fie

cât mai plăcută, avem nevoie ca sugestiile și sesizările să ne fie comunicate în timp real. Apreciem

astfel ajutorul dumneavoastră pentru îmbunătățirea serviciilor noastre în mod continuu și vă

asigurăm că vom depune toate eforturile în vederea soluționării corecte și rapide a tuturor sesizărilor.

Pentru soluționare, orice reclamație trebuie raportată la casierie pe durata șederii.

Nu vom lua în considerare reclamațiile care nu au fost supuse atenției conducerii Aquapark-ului pe timpul șederii.

Nu suntem responsabili pentru compensarea nici unei situații care ar fi putut fi rezolvată la fața

locului dacă am fi fost informați.

Orice controversă, dispută sau reclamaţie care ar putea să apară în urma aplicării acestor

termeni și condiții, vom încerca să o rezolvăm pe cale amiabilă. În cazul în care nu este posibil,

aceasta va intra sub jurisdicţia instanțelor judecătorești Oradea.

Ne rezervăm dreptul de a recupera de la oaspeții noștri sumele aferente în cel puțin următoarele

cazuri, independent de dorința lor:

*• au produs degradări sau distrugeri.*

*• au plecat cu obiecte care nu le aparțin din dotarea oricărui department.*

Suma datorată este suma egală cu valoarea achiziționării obiectului deteriorat sau valoarea amenajării spațiului și a manoperei aferente.

**ACTUALIZĂRI REGULAMENT**

Managementul își rezervă dreptul de a adăuga sau modifica termenii, condițiile și regulile din incinta Aquapark-ului, fără o notificare prealabilă.